Στις αυτοάνοσες διαταραχές, όπως η ασθένεια του Graves, το ανοσοποιητικό σύστημα επιτίθεται εναντίον ιστών και κυττάρων του σώματος. Το ανοσοποιητικό σύστημα συνήθως παράγει πρωτεΐνες, γνωστές ως αντισώματα, για την καταπολέμηση εξωγενών «εισβολέων», όπως ιοί και βακτήρια. Αυτά τα αντισώματα παράγονται στοχεύοντας ειδικά παθογόνους μικροοργανισμούς ή ουσίες. Στη νόσο του Graves, το ανοσοποιητικό σας σύστημα λανθασμένα παράγει αντισώματα, που ονομάζονται θυρεοτρόπες ανοσοσφαιρίνες, έναντι των υγιών κυττάρων του θυρεοειδούς αδένα.
Παρόλο που οι επιστήμονες γνωρίζουν ότι τα άτομα μπορεί να κληρονομήσουν την ικανότητα παραγωγής αντισωμάτων έναντι των δικών τους υγιών ιστών, δεν υπάρχει τρόπος καθορισμού τι προκαλεί τη νόσο του Graves ή ποιος θα την εκδήλωση.
Ποιος βρίσκεται σε κίνδυνο εκδήλωσης της νόσου του Graves;
Οι ειδικοί θεωρούν ότι οι ακόλουθοι παράγοντες μπορεί να αυξάνουν τον κίνδυνο εκδήλωσης της νόσου του Graves:
Κληρονομικότητα
Άγχος
Ηλικία
Φύλο
Η νόσος τυπικά εντοπίζεται σε άτομα κάτω των 40 ετών. Ο κίνδυνος επίσης αυξάνεται σημαντικά σε μέλη οικογενειών όπου υπάρχει κληρονομικότητα για τη νόσο του Graves. Οι γυναίκες είναι επτά με οκτώ φορές πιο πιθανό να εκδηλώσουν τη νόσο απ’ ό, τι άνδρες.
Η ύπαρξη μιας άλλης αυτοάνοσης διαταραχής επίσης αυξάνει τον κίνδυνο εμφάνισης νόσου του Graves. Η ρευματοειδής αρθρίτιδα, ο διαβήτης και η νόσος του Crohn είναι παραδείγματα τέτοιων αυτοάνοσων νόσων.